
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1780 

1 Δεκεμβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση ελεγκτικής ομάδας για τη διενέργεια ελέγ¬ 
χου στο σύστημα διαχείρισης και ελέγχου στο Πε¬ 
ριφερειακό Επιχειρησιακό Πρόγραμμα (ΠΕΠ) Ιο- 
νίων Νήσων, που συγχρηματοδοτείται από το ΕΓ- 

ΤΠΕ-Π στο πλαίσιο του Γ' ΚΠΣ. 1 

Διόρθωση - Συμπλήρωση καταστατικού της Ανώνυμης 
Εταιρείας με την επωνυμία «Ανώνυμος Εταιρεία 

Διώρυγας Κορίνθου (Α.Ε.Δ.Ι.Κ.). 2 

Έναρξη λειτουργίας Κέντρων Εξυπηρέτησης Πολιτών 

(Κ.Ε.Π.). 3 

Αναστολή Ανάκλησης έγκρισης κυκλοφορίας ταξιμέ¬ 
τρου ΚΙΕΝΖΙΈ τύπου ΑΡΚ30 1150.01 . 4 

Αναστολή Ανάκλησης έγκρισης κυκλοφορίας ταξιμέ¬ 
τρου ΤΑΧΙΤΒΟΝΙΟ τύπου ΤΧ-38-Ο-01. 5 

Αντικατάσταση μελών της Εκτελεστικής Επιτροπής 
του Ιδρύματος «Αναργύρειος & Κοργιαλένειος 

Σχολή Σπετσών». 6 

Καθορισμός Οργανικής σύνθεσης του εκπαιδευτικού 
προσωπικού Δευτ/θμιας Εκπαίδευσης του Αμερι¬ 
κανικού Κολλεγίου Ελλάδας. 7 

Άρση άδειας ίδρυσης και λειτουργίας του Ιδιωτικού 

Τ.Ε.Ε. Γ. ΚΟΝΤΟΝΙΚΟΣ. 8 

Συγκρότηση Επιτροπής παράδοσης, παρακολούθη¬ 
σης και παραλαβής του έργου «Κλείσιμο Ισολογι¬ 
σμών-Απολογισμών ετών 2000, 2001 και 2002 του 

ΤΣΜΕΔΕ». 9 

Ανακατανομή Οργανικών θέσεων κλάδων ΠΕ4 Ηλε¬ 
κτρονικών, ΠΕ5 Οικονομικών, ΤΕ3 Τηλεπικοινωνια¬ 
κών και ΔΕ7, 8 Τεχνικών της Υπηρεσίας Πολιτικής 

Αεροπορίας. 10 

Σύσταση Νομικού Προσώπου στο Δήμο Αρτεμισίου 
του Νομού Εύβοιας με την επωνυμία «Πνευματικό 

Κέντρο Γεώργιος Δροσίνης». 11 

Εξουσιοδότηση υπογραφής στους Διοικητές των Νο¬ 
σοκομείων του Πε.Σ.Υ.Π. Δυτικής Ελλάδας. 12 


ΑΠΟΦΑΣΕΙ Σ 

Αριθ. 1389/0051 (1) 

Σύσταση ελεγκτικής ομάδας για τη διενέργεια ελέγχου 
στο σύστημα διαχείρισης και ελέγχου στο Περιφερει¬ 
ακό Επιχειρησιακό Πρόγραμμα (ΠΕΠ) Ιονίων Νήσων, 
που συγχρηματοδοτείται από το ΕΓΤΠΕ-Π στο πλαίσιο 
του Γ ΚΠΣ. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τους Καν. (ΕΕ) 1260/99,1257/99,1750/99,438/2001 και 
448/2001 σχετικά με τα Διαρθρωτικά Ταμεία, στο Γ ΚΠΣ. 

2. Τις διατάξεις του άρθ. 17του Ν. 2860/2000 «Διαχείρι¬ 
ση, παρακολούθηση και έλεγχος του Κοινοτικού Πλαισί¬ 
ου Στήριξης και άλλες διατάξεις» (ΦΕΚ 251/τ.Α'/2000), 
όπως τροποποιήθηκε με το άρθρο 23 του Ν. 3148/2003 
(ΦΕΚ 1361/τ.Α'/2003) και ισχύει. 

3. Το αρ. 23 του Ν. 3148/5/6/03 (ΦΕΚ 136/03). 

4. Τις2/4245/0004/24.01.2001 (ΦΕΚ97/τ.Β'/2001) και2/ 
4248/0004/24.1.2001 (ΦΕΚ 69/τ.Β'/2001) αποφάσεις του 
Υπουργού Οικονομίας & Οικονομικών. 

5. Την 1065956/863/0006Α/15.7.2003 απόφαση του 
Πρωθυπουργού και Υπουργού Οικονομίας και Οικονομι¬ 
κών «Καθορισμός αρμοδιοτήτων των Υφυπουργών Οικο¬ 
νομίας και Οικονομικών» (ΦΕΚ 985/τ.Β'/2003). 

6. Το γεγονός ότι από τις διατάξεις αυτής της απόφα¬ 
σης προκαλείται δαπάνη 900 ευρώ, για την αμοιβή των 
ελεγκτών, η οποία βαρύνει τις πιστώσεις του Π/Υ Δημο¬ 
σίων Επενδύσεων (Πρόγραμμα Ενεργειών Τεχνικής Βοή¬ 
θειας - Υποπρόγραμμα Β'). 

7. Το εγκεκριμένο πρόγραμμα ελέγχων της Επιτροπής 
Δημοσιονομκού Ελέγχου (ΕΔΕΑ), για το έτος 2003. 

8. Την ανάγκη διενέργειας ουσιαστικού ελέγχου στο 
ΠΕΠ Ιονίων Νήσων, σε δράσεις ΕΓΤΠΕ-Π, στο πλαίσιο 
ελέγχου των προγραμμάτων του Γ ΚΠΣ. 

9. Την 2/27040/0022/31.7.2003 απόφαση των Υφυπουρ¬ 
γών Οικονομίας και Οικονομικών «Καθορισμός αποζημίω- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


σης των μελών των ελεγκτικών ομάδων του άρθρου 17 
(παρ. 6 και 7) του Ν. 2860/2000» (ΦΕΚ 1170/τ. Β72003). 

10. Την 2/7240/0022/12.3.2003 απόφαση του Υπουργού 
Οικονομίας και Οικονομικών «Καθορισμός του ύψους της 
εκτός έδρας αποζημίωσης και των εξόδων μετακίνησης 
μελών των ελεγκτικών ομάδων του άρθρου 17 (παρ. 6) 
του Ν. 2860/2000 (ΦΕΚ310/τ.Β'/2003), αποφασίζουμε: 

1. Συνιστούμε ελεγκτική ομάδα για τη διενέργεια ελέγ¬ 
χου στην πράξη «Επείγοντα αντιπλημμυρικά έργα Νομού 
Λευκάδας-Τμήμα I» (κωδ. ΟΠΣ 60145), η οποία έχει εντα¬ 
χθεί στον Άξονα Προτεραιότητας 4 «Αειφόρος ανάπτυξη 
της υπαίθρου», Μέτρο 8του ΠΕΠ Ιονίων Νήσων. 

2. Μέλη της ελεγκτικής ομάδας ορίζονται οι εξής: 

• Σφώρος Νικόλαος, προϊστάμενος στην ΥΔΕ Ν. Ιωαν- 
νίνων, ως συντονιστής. 

• Τσουκιάς Φώτιος, προϊστάμενος στην ΥΔΕ Ν. Κερκύ- 
ρας. 

• Καλτσούνης Χρόνης, πολιτικός μηχανικός στη Δ/νση 
Τεχνικών Υπηρεσιών της Ν. Α. Ιωαννίνων. 

3. Ο έλεγχος θα διενεργηθεί από 30.11.2003 έως και 
5.12.2003 στην έδρα της Ειδικής Υπηρεσίας Διαχείρισης 
του ΠΕΠ Ιονίων Νήσων, στοντελικό δικαιούχο της πράξης 
«Επείγοντα αντιπλημμυρικά έργα Νομού Λευκάδας-Τμή¬ 
μα I» και στους τόπους υλοποίησης του έργου, στους Νο¬ 
μούς Κερκύρας και Λευκάδας. 

Έργο της Ελεγκτικής Ομάδας είναι να διαπιστωθεί: 

• Η ορθή διαχείριση του προγράμματος σε σχέση με την 
ελεγχόμενη πράξη από τη διαχειριστική αρχή καθώς και η 
αποτελεσματική υλοποίηση της από τον τελικό δικαιούχο. 

• Η πορεία υλοποίησης της πράξης, σύμφωνα με τις 
εθνικές και κοινοτικές διατάξεις. 

• Η πληρότητα και νομιμότητα των δικαιολογητικών και 
λοιπών παραστατικών στοιχείων πληρωμών. 

• Η υλοποίηση του φυσικού αντικειμένου της πράξης. 

Μετά το πέρας του ελέγχου θα συνταχθεί έκθεση που 

θα παραδοθεί στη Διεύθυνση Προγραμματισμού και 
Ελέγχων το αργότερο εντός ενός μηνάς από την περαίω- 
ση του ελέγχου, για εισήγηση στην Επιτροπή Δημοσιονο¬ 
μικού Ελέγχου και έγκριση. 

Στα μέλη της ελεγκτικής ομάδας θα καταβληθεί η προ- 
βλεπόμενη αποζημίωση, σύμφωνα με την υπό στοιχείο 6 
του προοιμίου απόφαση. 

Η παρούσα αποτελεί και έγκριση μετακίνησης της ελε¬ 
γκτικής ομάδας με οποιοδήποτε μεταφορικό μέσο. 

Η εκτός έδρας αποζημίωση και τα έξοδα μετακίνησης 
και διανυκτερεύσεων των μελών της ελεγκτικής ομάδας 
θα καλυφθούν σύμφωνα με την υπό στοιχείο 10 του προ¬ 
οιμίου απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Νοεμβρίου 2003 

Ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 

-♦- 

Αριθ. 2/51203/0025 (2) 

Διόρθωση - Συμπλήρωση καταστατικού της Ανώνυμης 
Εταιρείας με την επωνυμία «Ανώνυμος Εταιρεία Διώ¬ 
ρυγας Κορίνθου (Α.Ε.Δ.Ι.Κ.). 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 1067/1980 «περί συστάσεως 


Ανωνύμου Εταιρείας προς εκμετάλλευσιν της Διώρυγας 
της Κορίνθου». 

2. Την 47150/621 /17.4.1981 απόφαση του Υπουργού Οι¬ 
κονομικών «περί εγκρίσεως του Καταστατικού της Ανω¬ 
νύμου Εταιρείας υπό την επωνυμία Ανώνυμος Εταιρία 
Διώρυγας Κορίνθου (Α.Ε.Δ.Ι.Κ.)». 

3. Το 84/22.3.1993 Προεδρικό Διάταγμα περί μεταφο¬ 
ράς της έδρας της ΑΈ. Διώρυγας Κορίνθου. 

4. Τις διατάξεις του άρθρου 17 του Ν. 2322/1995 «περί 
παροχής εγγύησης του Ελληνικού Δημοσίου για τη χορή¬ 
γηση δανείων και πιστώσεων και άλλες διατάξεις». 

5. Τις διατάξεις του Ν. 2414/1996 «περί εκσυγχρονι¬ 
σμού Δημοσίων Επιχειρήσεων και Οργανισμών και άλλων 
διατάξεων». 

6. Την 47/27.9.1996 απόφαση του Δ.Σ. της Α.Ε.Δ.Ι.Κ. 
σχετικά με την προσαρμογή του Καταστατικού της οτις 
διατάξεις του Ν. 2414/1996. 

7. Το 22968/ΔΕΚΟ 83/2.7.96 έγγραφο του Υπουργείου 
Εθνικής Οικονομίας (Γενική Δ/νση Οικονομικής Πολιτι¬ 
κής) με το οποίο καθορίζεται η 30.9.1996, ως προθεσμία 
υποβολής των σχετικών με την προσαρμογή του Κατα¬ 
στατικού της Α.Ε.Δ.Ι.Κ. ΑΈ. στις διατάξεις του Ν. 2414/ 
1996. 

8. Τις διατάξεις των άρθρων 25,26,27 του Ν. 2733/1999 
«περί συστάσεως Νέας Χρηματιστηριακής Αγοράς 
(ΝΕ.Χ.Α.), ρυθμίσεις γενικότερων θεμάτων της Κεφαλαι¬ 
αγοράς, των Δημοσίων Επιχειρήσεων και Οργανισμών, 
της Ανώνυμης Εταιρείας Διώρυγας Κορίνθου και άλλες 
διατάξεις. 

9. Τη διάταξη του άρθρου 34 παρ. 2 του Ν. 2768/1999 
«Ρύθμιση συνταξιοδοτικών θεμάτων, σύσταση νομι¬ 
κού προσώπου Δημοσίου Δικαίου με την επωνυμία 
«Οργανισμός Περίθαλψης Ασφαλισμένων Δημοσίου 
(Ο.Π.Α.Δ.)», σύσταση ανώνυμης εταιρίας με την επω¬ 
νυμία «Ανώνυμη Εταιρεία Διαχείρισης Ειδικού Κεφα¬ 
λαίου Τ.Α.Π. - Ο.Τ.Ε. (ΕΔΕΚΤ - Ο.Τ.Ε. ΑΈ.) και άλλες 
διατάξεις. 

10. Την από 14.6.2001 απόφαση της τακτικής Γενικής 
Συνέλευσης της Α. Ε.Δ. I. Κ. περί μεταφοράς της έδρας της 
εταιρίας στο Δήμο Αθηναίων (τ. ΑΈ. & Ε.Π.Ε., αρ. φύλλου 
6312/20.7.2001). 

11. Τις διατάξεις του άρθρου 42 του Ν. 2992/2002 «μέ¬ 
τρα για την ενίσχυση της κεφαλαιαγοράς και την ανάπτυ¬ 
ξη της επιχειρηματικότητας, και άλλες διατάξεις. 

12. Την 1065956/863/006Α/15.7.2003 (ΦΕΚ 985/2003/ 
τ.Β') απόφαση του Πρωθυπουργού και του Υπουργού Οι¬ 
κονομίας και Οικονομικών περί «Καθορισμού αρμοδιοτή¬ 
των Υφυπουργών Οικονομίας και Οικονομικών». 

13. Την 22/10.6.2003 απόφαση της Γενικής Συνέλευσης 
των μετόχων, αποφασίζουμε: 

Συμπληρώνουμε στο τέλος της παραγράφου 1, πε¬ 
ρίπτωση Γ, του άρθρου 3 του Καταστατικού της εται¬ 
ρείας που δημοσιεύθηκε στο 1546/11.12.2002 ΦΕΚ, 
τεύχος Β', τη φράση «και ετέρων ακινήτων ιδιοκτησίας 
της». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Νοεμβρίου 2003 

Ο ΥΦΥΠΟΥΡΓΟΣ 

ΝΙΚΟΣΦΑΡΜΑΚΗΣ 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


24325 


Αριθ. ΔΙΣΚΠΟ/Φ. 1/23304 (3) 

Έναρξη λειτουργίας Κέντρων Εξυπηρέτησης Πολιτών 

(Κ.Ε.Π.). 

Ο ΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α)τωνπαρ. 1,2,3,4,5 και 7του άρθρου 31 του Ν. 3013/ 
2002 (ΦΕΚ102/Α'/1.5.2002) «Αναβάθμιση της πολιτικής 
προστασίας και λοιπές διατάξεις». 

β) της παρ. 5 του άρθρου 11 του Ν. 3146/2003 (ΦΕΚ 
125/ Α723.5.2003) «Οργάνωση και άσκηση του εκλογι¬ 
κού δικαιώματος των ετεροδημοτών και άλλες διατά¬ 
ξεις». 

γ) του Ν. 2880/2001 «Πρόγραμμα ΠΟΛΙΤΕΙΑ» (ΦΕΚ9/Α7 
30.1.2001) «Για τη μεταρρύθμιση και τον εκσυγχρονισμό 
της Δημόσιας Διοίκησης και άλλες διατάξεις». 

δ) του άρθρου 29 Ατού Ν. 1558/85 (ΦΕΚ137/ Α71985), 
το οποίο προστέθηκε μετο άρθρο 27του Ν. 2081/92 (ΦΕΚ 
154/Α71992) και αντικαταστάθηκε με το άρθρο Ι,παρ. 2α 
του Ν. 2469/97 (ΦΕΚ38/Α71997). 

2. Την ΔΙΔΚ/Φ. 1/2/13773/15.7.2003 (ΦΕΚ 985/Β7 
16.7.2003) κοινή απόφαση του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης «Ανάθεση αρμοδιοτήτων στον Υφυπουργό 
Εσωτερικών, Δημόσιας Διοίκησης και Αποκέντρωσης Νί¬ 
κο Μπίστη», όπως τροποποιήθηκε με την ΔΙΔΚ/Φ. 1/2/ 
14145/21.7.2003 (ΦΕΚ 1000/Β721.7.2003) όμοια απόφα¬ 
ση. 

3. Το γεγονός ότι από τις διατάξεις της απόφασης αυ¬ 
τής ενεργοποιείται η δαπάνη που είχε προϋπολογιστεί κα¬ 
τά τη ψήφιση των διατάξεων του άρθρου 31 του Ν. 3013/ 
2002, κατά το μέρος που αυτή αφορά τη λειτουργία των 
αναφερομένων στην παρούσα απόφαση Κέντρων Εξυπη¬ 
ρέτησης των Πολιτών, αποφασίζουμε: 

1. Ως ημερομηνία έναρξης λειτουργίας των κάτωθι ανα¬ 
φερομένων Κέντρων Εξυπηρέτησης Πολιτών, με την ορ¬ 
γανωτική μορφή καιτιςαρμοδιότητεςπουπεριγράφονται 
στο άρθρο 31 του Ν. 3013/2002 (ΦΕΚ102/Α71.5.2002) 
«Αναβάθμιση της πολιτικής προστασίας και λοιπές διατά¬ 
ξεις», ορίζεται η 1η Δεκεμβρίου 2003. 

Α/Α 

783. Κέντρο Εξυπηρέτησης Πολιτών Δήμου Κερατέας, 
Ν. Αττικής. 

784. Κέντρο Εξυπηρέτησης Πολιτών Δήμου Βίτσιου, Ν. 
Καστοριάς. 

785. Κέντρο Εξυπηρέτησης Πολιτών Δήμου Μακέδνων, 
Ν. Καστοριάς, 

786. Κέντρο Εξυπηρέτησης Πολιτών Δήμου Βοιών, Ν. 
Λακωνίας, 

787. Κέντρο Εξυπηρέτησης Πολιτών Δήμου Γερόν- 
θρων, Ν. Λακωνίας. 

2. Ο αύξων αριθμός που αντιστοιχεί στα ανωτέρω 
Κ.Ε.Π., αποτελεί τον ηλεκτρονικό αριθμό τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Νοεμβρίου 2003 

Ο ΥΠΟΥΡΓΟΣ 

ΚΩΣΤΑΣ ΣΚΑΝΔΑΛΙΔΗΣ 


Αριθ. Φ.2-1659 (4) 

Αναστολή Ανάκλησης έγκρισης κυκλοφορίας ταξιμέ¬ 
τρου ΚΙΕΝΖΕΕ τύπου ΑΒΟΟ 1150.01. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξειςτου Ν. 1558/85 « Κυβέρνηση και Κυβερ¬ 
νητικά όργανα» (ΦΕΚ 137/Α/26.7.85). 

2. Τις διατάξεις του Π.Δ. 524/78 «περί κωδικοποιήσεως 
είς ενιαίο κείμενον των ισχυουσών διατάξεων των αναφε¬ 
ρομένων εις την εισαγωγήν εν Ελλάδι του Διεθνούς Συ¬ 
στήματος Μέτρων και Σταθμών (ΦΕΚ 112/Α/15.7.78). 

3. Τις διατάξεις του Π.Δ. 397/88 « Οργανισμός του Υπ. 
Εμπορίου (ΦΕΚ 185/Α/25.8.88). 

4. Την απόφαση 21386/16.7.2003 του Πρωθυπουργού 
και Υπουργού Ανάπτυξης «Ανάθεση αρμοδιοτήτων στον 
Υφυπουργό Ανάπτυξης κ.λ.π.» (Φ.Ε.Κ. 985/Β/16.7.2003). 

5. Την Φ2 - 198/17.2.2000 απόφασή μας «έγκριση κυ¬ 
κλοφορίας ηλεκτρονικού ταξιμέτρου ΚΙΕΝΖΕΕ τύπου ΑΒ- 
ΟΟ 1150.01» (ΦΕΚ254/Β/3.3.2000). 

6. Την Φ2-431/7.4.2003 απόφασή μας «Ανάκληση έγκρι¬ 
σης κυκλοφορίας ταξιμέτρου ΚΙΕΝΖΕΕ τύπου ΑΒΟΟ 
1150.01». 

7. Την 578/2003 απόφαση της Επιτροπής Αναστολών 
του Συμβουλίου της Επικράτειας, αποφασίζουμε: 

1. Αναστέλλουμε την ισχύ της απόφασής μας Φ2-431/ 
7.4.2003 καθ’ ό μέρος: 

1) ανακαλείται με αυτήν η έγκριση κυκλοφορίας του τα¬ 
ξιμέτρου ΚΙΕΝΖΕΕ τύπου ΑΒΘΟ 1150.01 και 

2) απαγορεύεται η διάθεση ταξιμέτρων του τύπου αυ¬ 
τού στην ελληνική αγορά, σύμφωνα με την απόφαση 578/ 
2003 της Επιτροπής Αναστολών του Συμβουλίου της Επι¬ 
κράτειας. Η απόφαση αυτή ισχύει μέχρι την οριστική εκ¬ 
δίκαση της αίτησης ακυρώσεως κατά της απόφασης Φ2- 
431/7.4.2003 από το Συμβούλιο Επικράτειας. 

2. Κατά τα λοιπά ισχύει η άνω απόφασή μας Φ2-431/ 
7.4.2003, με τους όρους και περιορισμούς της 578/2003 
απόφασης της Επιτροπής Αναστολώντου Συμβουλίου 
της Επικράτειας. 

Η απόφαση αυτή να δημοσιευθεί στην Εφημερίδα της 
Κυβερνήσεως (άρθρο 28της Υ.Α. Φ3-2587/78, Φ.Ε.Κ. 70/ 
Β/26.1.79, όπως τροποποιήθηκε με την Υ.Α. Β1-15073/86) 
η δε ισχύς της αρχίζει από την ημερομηνία δημοσίευσής 
της. 

Αθήνα, 24 Νοεμβρίου 2003 

Ο ΥΦΥΠΟΥΡΓΟΣ 

Κ. ΚΟΥΛΟΥΡΗΣ 
-♦- 

Αριθ. Φ.2-1686 (5) 

Αναστολή Ανάκλησης έγκρισης κυκλοφορίας ταξιμέ¬ 
τρου ΤΑΧΙΤΒΟΝΙΩ τύπου ΤΧ-38-Ο-01. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξειςτου Ν. 1558/85 « Κυβέρνηση και Κυβερ¬ 
νητικά όργανα»(ΦΕΚ 137/Α/26.7.85). 

2. Τις διατάξεις του Π.Δ. 524/78 «περί κωδικοποιήσεως 
είς ενιαίο κείμενον των ισχυουσών διατάξεων των αναφε¬ 
ρομένων εις την εισαγωγήν εν Ελλάδι του Διεθνούς Συ¬ 
στήματος Μέτρων και Σταθμών (ΦΕΚ 112/Α/15.7.78). 

3. Τις διατάξεις του Π.Δ. 397/88 «Οργανισμός του Υπ. 
Εμπορίου» (ΦΕΚ 185/Α/25.8.88). 

4. Την απόφαση 21386/16.7.2003 του Πρωθυπουργού 
και Υπουργού Ανάπτυξης «Ανάθεση αρμοδιοτήτων στον 
Υφυπουργό Ανάπτυξης κ.λ.π.» (Φ.Ε.Κ985/Β/16.7.2003). 

5. Την Φ2-905/2.7.1999 απόφασή μας «έγκριση κυκλο¬ 
φορίας ηλεκτρονικού ταξιμέτρου ΤΑΧΙΤΒΟΝΙΟ τύπου ΤΧ- 
38-0-01» (ΦΕΚ 1525/Β/27.7.1999). 

6. Την Φ2-432/7.4.2003 απόφασή μας «Ανάκληση έγκρι¬ 
σης κυκλοφορίας ταξιμέτρου ΤΑΧΙΤΒΟΝΙΟ τύπου ΤΧ-38- 
0 - 01 ». 

7. Τη 908/2003 απόφαση της Επιτροπής Αναστολών του 
Συμβουλίου της Επικράτειας, αποφασίζουμε: 

1. Αναστέλλουμε την ισχύ της απόφασής μας Φ2-432/ 
7.4.2003 καθ’ ό μέρος: 

1) Ανακαλείται με αυτήν η έγκριση κυκλοφορίας του τα¬ 
ξιμέτρου ΤΑΧΙΤΒΟΝΙΟ τύπου ΤΧ-38-Ο-01 και 

2) απαγορεύεται η διάθεση ταξιμέτρων του τύπου αυ¬ 
τού στην ελληνική αγορά, σύμφωνα με την απόφαση 908/ 
2003 της Επιτροπής Αναστολών του Συμβουλίου της Επι¬ 
κράτειας. Η απόφαση αυτή ισχύει μέχρι την οριστική εκ¬ 
δίκαση της αίτησης ακυρώσεως κατά της απόφασης Φ2- 
432/7.4.2003 από το Συμβούλιο Επικράτειας. 

2. Κατά τα λοιπά ισχύει η άνω απόφασή μας Φ2-432/ 
7.4.2003, με τους όρους και περιορισμούς της 908/2003 
απόφασης της Επιτροπής Αναστολών του Συμβουλίου 
της Επικράτειας. 

Η απόφαση αυτή να δημοσιευθεί στην Εφημερίδα της 
Κυβερνήσεως (άρθρο 28 της Υ.Α. Φ3 - 2587/78, Φ.Ε.Κ. 70/ 
Β/26.1.79, όπωςτροποποιήθηκεμετηνΥ.Α. Β1-15073/86) η 
δε ισχύς της αρχίζει από την ημερομηνία δημοσίευσής της. 

Αθήνα, 19 Νοεμβρίου 2003 

Ο ΥΦΥΠΟΥΡΓΟΣ 

Κ. ΚΟΥΛΟΥΡΗΣ 
-♦- 

Αριθ. 132584/Η (6) 

Αντικατάσταση μελών της Εκτελεστικής Επιτροπής του 
Ιδρύματος «Αναργύρειος & Κοργιαλένειος Σχολή Σπε¬ 
τσών». 

Ο ΥΠΟΥΡΓΟΣ ΕΘΝΙΚΗΣ 
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 3 του Ν.Δ/γματος4113/1960 (ΦΕΚ 163Α). 

2. Του από 22.6.1945 Β.Δ/γματος «Περί τροποποίησης 
του καταστατικού του Ιδρύματος «Αναργύρειος και Κορ- 
γιαλένειος Σχολή Σπετσών». 

3. Του Π.Δ/γματος 365/17.4.80 (ΦΕΚ 100 Α) «Περί εξαι- 
ρέσεως εκ της εποπτείας του Υπουργείου Οικονομικών 
της Αναργυρείου και Κοργιαλενείου Σχολής Σπετσών και 
υπαγωγή ταύτης εις την εποπτείατου ΥΠΕΠΘ». 

4. Του άρθρου 14παρ. 21 του Ν. 2817/2000 (ΦΕΚ78 Α). 

5. Του άρθρου 6 παρ. 7του Ν. 2909/2001 (ΦΕΚ90 Α). 

6. Την Η/6162/25.7.2001 (ΦΕΚ ΙΟΟδτ.Β'). 

7. Την 99420/Η/25.9.2002 (ΦΕΚ 1281 τ.Β'), αποφασίζου¬ 
με: 

Τροποποιούμε την Η/6162/25.7.2001 απόφασή μας και 
αντικαθιστούμε τους Ευριπίδη Πάσσαρη και Μανώλη 
Σταυρακάκη, μέλη της Εκτελεστικής Επιτροπής της 
Αναργυρείου και Κοργιαλενείου Σχολής Σπετσών, σε 
ανανέωση του 1/3 των μελών της, όπως ορίζεται στην 
παρ. 21 του άρθρου 14του Ν. 2817/2000 (ΦΕΚ78τ.Α'), με 
τους παρακάτω: 


α) Παναγιώτη Νίκα, Εκδότη και απόφοιτο της Αναργυ¬ 
ρείου και Κοργιαλενείου Σχολής Σπετσών και 

β) Αντώνη Γ. Σταθόπουλο, Αναπληρωτή Καθηγητή του 
Πολυτεχνείου Αθηνών. 

Κατά τα λοιπά ισχύει η Η/6162/25.7.2001 (ΦΕΚΙΟΟδτ.Β') 
απόφασή μας, όπως τροποποιήθηκε από την 99420/Η/ 
25.9.2002 (ΦΕΚ1281 τ.Β') όμοια, με την οποία συμπληρώ¬ 
νεται το 1/3 της ανανέωσης των μελών της Εκτελεστικής 
Επιτροπής του Ιδρύματος που προβλέπεται από τις ως 
άνω διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Νοεμβρίου 2003 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 
-Φ- 

Αριθ. 130443/Ζ2 (7) 

Καθορισμός Οργανικής σύνθεσης του εκπαιδευτικού 
προσωπικού Δευτ/θμιας Εκπαίδευσης του Αμερικανι¬ 
κού Κολλεγίου Ελλάδας. 

Ο ΥΠΟΥΡΓΟΣ ΕΘΝΙΚΗΣ 
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1) Το Ν. 4862/1931 (ΦΕΚ 2, τ.Α', 7.1.1931) «Περί των ξέ¬ 
νων σχολείων». 

2) Το Ν. 682/1977 (ΦΕΚ244, τ.Α', 1.9.1977) «Περί ιδιωτι¬ 
κών σχολείων Γεν. Εκπαιδεύσεως και σχολικών οικοτρο¬ 
φείων» (άρθρο 37, παρ. 3). 

3) Το Ν. 1566/1985 (ΦΕΚ 167, τ.Α', 30.9.1985) «Δομή και 
λειτουργία της πρωτοβάθμιας και δευτεροβάθμιας εκπ/ 
σης ...» (άρθρα 14 και 62, παρ. 7). 

4) Τις διατάξεις του Α.Ν. 486/1968 (άρθρου μόνου) βά¬ 
σει των οποίων το Αμερικανικό Κολλέγιο Θηλέων Αγίας 
Παρασκευής αναγνωρίστηκε «ως ομοταγές και ισότιμο 
προς τα Γυμνάσια του Κράτους». 

5) Την Ζ2/117/18.2.1985 υπουργική απόφαση (ΦΕΚ 97/ 
τ.Β'/22.2.1985) «Περί καθορισμού της οργανικότηταςτων 
θέσεων του εκπ/κού προσωπικού του Αμερικανικού Κολ¬ 
λεγίου Θηλέων Αγίας Παρασκευής». 

6) Την Ζ2/402/4.12.2001 υπουργική απόφαση (ΦΕΚ 
1708, τ.Β'/20.12.2001) σχετική με την αλλαγή προσωνυ¬ 
μίας του σχολείου από «Αμερικανικό Κολλέγιο Αγίας Πα¬ 
ρασκευής» σε «Αμερικανικό Κολλέγιο Ελλάδας» 

7) Την 32/2003 Πράξη του Κεντρικού Υπηρεσιακού Συμ¬ 
βουλίου Δευτεροβάθμιας Εκπαίδευσης (Κ.Υ.Σ.Δ.Ε.) του 
ΥΠΕΠΘ, 

8) Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Επανακαθορίζουμε την οργανική σύνθεση του διδακτι¬ 
κού προσωπικού των σχολικών μονάδων Δευτεροβάθ¬ 
μιας Εκπαίδευσης του Αμερικανικού Κολλεγίου Ελλάδας, 
κατά κλάδο και ειδικότητα, ως ακολούθως: 


ΚΛΑΔΟΣ 

ΘΕΣΕΙΣ 

ΠΕ01 - ΘΕΟΛΟΓΩΝ 

2 

ΠΕ02-ΦΙΛΟΛΟΓΩΝ 

21 

ΠΕ03 - ΜΑΘΗΜΑΤΙΚΩΝ 

10 

ΠΕ04 - ΦΥΣΙΚΩΝ ΕΠΙΣΤΗΜΩΝ 

10 

ΠΕ06-ΑΓΓΛΙΚΩΝ 

3 

ΠΕ08-ΚΑΛΛΙΤΕΧΝΙΚΩΝ 

1 

ΠΕ09 - ΟΙΚΟΝΟΜΟΛΟΓΩΝ 

1 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


24327 


ΚΛΑΔΟΣ ΘΕΣΕΙΣ 

ΠΕ11 - ΦΥΣΙΚΗΣ ΑΓΩΓΗΣ 4 

ΠΕ15- ΟΙΚΙΑΚΗΣ ΟΙΚΟΝΟΜΙΑΣ 1 

ΠΕ16- ΜΟΥΣΙΚΗΣ 1 

ΠΕ17- ΜΗΧΑΝΙΚΩΝ -ΤΕΧΝΙΚΩΝ 1 

ΠΕ19-ΠΛΗΡΟΦΟΡΙΚΗΣ 1 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Νοεμβρίου 2003 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 
-♦- 

Αριθ. Φ1Α/416/122417/Δ5 (8) 

Άρση άδειας ίδρυσης και λειτουργίας του Ιδιωτικού 
Τ.Ε.Ε. Γ. ΚΟΝΤΟΝΙΚΟΣ. 

Ο ΥΦΥΠΟΥΡΓΟΣ ΕΘΝΙΚΗΣ 
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7 παρ. 3 του Ν. 2640/98 (Α' 
206), του άρθρου 111 παρ. 2 του Ν. 1892/90 (Α' 101) και 
του άρθρου 12 παρ. α του Β.Δ. 685/72 (Α' 196). 

2. Την 2745/29.9.2003 αίτηση του Γ. Κοντονίκου με την 
οποία ζητά την άρση άδειας ίδρυσης και λειτουργίας του 
Ιδιωτικού Τ.Ε.Ε. «Γ. Κοντονίκος». 

3. Την 32/14.10.2003 πράξη του ΠΥΣΔΕτηςΔ/νσηςΔ.Ε. 
Μαγνησίας. 

4. Την ΣΤ 5/53/31.10.2001 (Β' 1484) κοινή απόφαση του 
Πρωθυπουργού και του Υπουργού Εθνικής Παιδείας και 
θρησκευμάτων με θέμα «Καθορισμός αρμοδιοτήτων των 
Υφυπουργών του ΥΠΕΠΟ», αποφασίζουμε: 

Αίρουμε από τη δημοσίευση της παρούσας την άδεια 
ίδρυσης και λειτουργίας του Ιδιωτικού Τ.Ε.Ε. «Γ. Κοντονί¬ 
κος» που χορηγήθηκε μετηνΦ1/315/79177/Δ5/22.8.2002 
(ΦΕΚ 1148/3.9.2002τ.Β') υπουργική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Νοεμβρίου 2003 

Ο ΥΦΥΠΟΥΡΓΟΣ 

ΝΙΚΟΣ ΓΚΕΣΟΥΛΗΣ 
-♦- 

Αριθ. Φ 10034/21329/911 (9) 

Συγκρότηση Επιτροπής παράδοσης, παρακολούθησης 

και παραλαβής του έργου «Κλείσιμο Ισολογισμών - 

Απολογισμών ετών 2000,2001 και 2002 του ΤΣΜΕΔΕ». 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 6 παρ. 3 του Ν. 2286/95 
(191/Α) «Προμήθειες Δημοσίου Τομέα και ρύθμιση συνα¬ 
φών θεμάτων και το άρθρο 38 του Π.Δ/τος 394/96 (266/Α) 
«Κανονισμός προμηθειών του Δημοσίου». 

2. Την Γ5/1076/25.2.2003 απόφαση του Υπουργού Ερ¬ 
γασίας και Κοιν. Ασφαλίσεων «Ανάθεση κλεισίματος Ισο¬ 
λογισμών - Απολογισμών ετών 2000, 2001 και 2002 και 
των τριών κλάδων, σε φυσικά ή νομικά πρόσωπα». 

3. Την 437/21.7.2003 απόφαση του Δ.Σ. του ΤΣΜΕΔΕ, 
που διαβιβάσθηκε με το 4591/8.9.2003 έγγραφό του. 


4. Το γεγονός ότι, από τις διατάξεις της απόφασης αυ¬ 
τής δενπροκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Συγκροτούμε Επιτροπή παράδοσης, παρακολούθησης 
και παραλαβής του έργου «Κλείσιμο Ισολογισμών - Απο¬ 
λογισμών ετών 2000, 2001 και 2002 του ΤΣΜΕΔΕ», η 
οποία θα αποτελείται από τους: 

1) Σ. Φραγκογιαννόπουλο, μέλος του Δ.Σ. του ΤΣΜΕΔΕ, 
ως Πρόεδρο με αναπληρωτή τον Α. Πρωτονοτάριο, ομοί¬ 
ως. 

2) Α. Μεγκλή, Δ/ντρια Δ/νσης Οικονομικού, ως τακτικό 
μέλος με αναπληρώτρια την Α. Κολοβού, υπάλληλο Λογι¬ 
στηρίου του ΤΣΜΕΔΕ. 

3) Κ. Καρκαντζέλη, Προϊσταμένη Τμήματος Ελέγχου 
Πόρων και Λογιστηρίου, ως τακτικό μέλος με αναπληρώ- 
τριατηνΑ. Μαντά, υπάλληλο του παραπάνω τμήματος. 

4) Ιωάννα Δραγούτα, υπάλληλο του Τμήματος Ελέγχου 
Πόρων και Λογιστηρίου, ως τακτικό μέλος με αναπληρω¬ 
τή τον Π. Σούλη, υπάλληλο του Τμήματος Μηχανογράφη¬ 
σης. 

5) Γ. Χατζηπαντελή-Τσέλλου, Προϊσταμένη του Τμήμα¬ 
τος Εκκαθαρίσεως Δαπανών Κ.Υ., ως τακτικό μέλος με 
αναπληρώτρια την Δ. Σταμούλη, υπάλληλο του παραπά¬ 
νω τμήματος. 

Έργο της επιτροπής είναι η παράδοση και παραλαβή 
τωνπαραστατικώνγιατη σύνταξη των Ισολογισμών-Απο¬ 
λογισμών των ετών 2000, 2001 και 2002, η παρακολούθη¬ 
ση και παραλαβή του έργου, καθώς και η έκδοση μηνιαί¬ 
ων αναφορών για την πορεία του και για την επισήμανση 
καθυστερήσεων ή άλλων δυσχερειών, που θα παρουσια¬ 
στούν στην πορεία του έργου. 

Η Επιτροπή θα συνεδριάζει εντός και εκτός των ωρών 
εργασίας και η αμοιβή του Προέδρου και των μελών της 
θα καθοριστεί με κοινή απόφαση των Υπουργών Οικονο¬ 
μικών και Εργασίας και Κοινωνικών Ασφαλίσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Νοεμβρίου 2003 

Ο ΥΠΟΥΡΓΟΣ 

ΔΗΜΗΤΡΗΣ ΡΕΠΠΑΣ 
-♦- 

Αριθ. Δ10/Α/47222/3144 (10) 

Ανακατανομή Οργανικών θέσεων κλάδων ΠΕ4 Ηλεκτρο¬ 
νικών, ΠΕ5 Οικονομικών, ΤΕ3 Τηλεπικοινωνιακών και 
ΔΕ7, 8 Τεχνικών της Υπηρεσίας Πολιτικής Αεροπο- 
ρίας. 

Ο ΔΙΟΙΚΗΤΗΣ 

ΤΗΣ ΥΠΗΡΕΣΙΑΣ ΠΟΛΙΤΙΚΗΣ ΑΕΡΟΠΟΡΙΑΣ 

Έχοντας υπόψη: 

1. Τις διατάξεις του Ν.Δ. 714/70 «περί Ιδρύσεως ΔΕΜ 
παράτω Υπουργείου Συγκοινωνιών και Οργανώσεωςτης 
Υ.Π.Α.» (ΦΕΚ 238 Α') όπως τροποποιήθηκε μετοΝ. 1340/ 
83 (ΦΕΚ 35 Α'). 

2. Τις διατάξεις του Π.Δ. 56/89 «Οργανισμός της Υ.Π.Α.» 
(ΦΕΚ 28 Α') όπως τροποποιήθηκε μεταγενέστερα και ειδι¬ 
κότερα με το Π.Δ. 368/2002 «Τροποποίηση του Π.Δ. 56/ 
1989 «Οργανισμός της Υπηρεσίας Πολιτικής Αεροπορίας 
(ΥΠΑ) του Υπουργείου Μεταφορών και Επικοινωνιών”». 

3. Τις διατάξεις του άρθ. 21 παρ. 2 & 4 του Ν. 2085/92 
«Ρύθμιση θεμάτων Οργάνωσης, λειτουργίας και πρόσω- 

πικού της Δημ. Διοίκησης και άλλες διατάξεις» (ΦΕΚ 170 
Α') και του άρθ. 8του Π.Δ. 35/93 (ΦΕΚ 13 Α'). 

4. Τις διατάξεις του άρθ. 29Α'του Ν. 1558/85 που προ¬ 
στέθηκε με το άρθ. 27 του Ν. 2081/92 (ΦΕΚ 154 Α') και 
αντικαταστάθηκε με τη παρ. 2ατου άρθ. 1 του Ν. 2469/97 
(ΦΕΚ 138 Α'). 

5. Την Δ10/Α/45720/2298/30.8.93 απόφαση του Διοικη¬ 
τή της Υ.Π.Α. «Κατανομή των οργανικών θέσεωντου προ¬ 
σωπικού της Υ.Π.Α. στις Οργανικές Μονάδες» (ΦΕΚ 735 
Α'). 

6. Τα Δ9/Β/9832/25.9.2003, Δ9/Β/9834/25.9.2003 και 
10231 Π. 10.2003 υπηρεσιακά σημειώματα της Δ/νσης Δι¬ 
οικητικού. 

7. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού. 

8. Τις οργανωτικές και λειτουργικές ανάγκες της Υπη¬ 
ρεσίας, αποφασίζουμε: 

1. Ανακατανέμουμε τις θέσεις των κλάδων: 

α) ΠΕ4 Ηλεκτρονικών με την αύξηση κατά δύο (2) των 
θέσεων του κλάδου αυτού στον Κρατικό Αερολιμένα 
Θεσσαλονίκης «Μακεδονία» (ΚΑΘΜ) και την αντίστοιχη 
μείωση των θέσεων του ίδιου κλάδου στην Υπηρεσία 
Ελέγχου Περιοχής (Υ.Ε.Π.). 

β) ΠΕ5 Οικονομικών με την αύξηση κατά μίας (1) της θέ¬ 
σης του κλάδου αυτού στον Κρατικό Αερολιμένα Κω «Ιπ¬ 
ποκράτης» (ΚΑΚΟΙ) και την αντίστοιχη μείωση των θέσε¬ 
ων του ίδιου κλάδου στην Υπηρεσία Ελέγχου Περιοχής 

(Υ.Ε.Π.). 

γ) ΤΕ3 Τηλεπικοινωνιακών με την αύξηση κατά μίας (1) 
της θέσης του κλάδου αυτού στον Κρατικό Αερολιμένα 
Ακτίου (ΚΑΑΚ) και την αντίστοιχη μείωση των θέσεων του 
ίδιου κλάδου στον Κρατικό Αερολιμένα Σκύρου (ΚΑΣΥ). 

δ) ΔΕ7,8 Τεχνικών με την αύξηση κατά πέντε (5) των θέ¬ 
σεων του κλάδου αυτού στον Κρατικό Αερολιμένα Μυτι¬ 
λήνης «Οδ. Ελύτης» (ΚΑΜΤΕ) και την αντίστοιχη μείωση 
των θέσεων του ίδιου κλάδου στην Υπηρεσία Ελέγχου 
Περιοχής (Υ.Ε.Π.). 

2. Ισχύς της απόφασης αυτής από δημοσιεύσεώς της 
στην Εφημερίδα της Κυβερνήσεως. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 25 Νοεμβρίου 2003 
Ο Διοικητής 

ΣΤΑΥΡΟΣ ΚΩΝΣΤΑΝΤΙΝΙΔΗΣ 

-♦- 

Αριθ. 11739 (11) 

Σύσταση Νομικού Προσώπου στο Δήμο Αρτεμισίου του 
Νομού Εύβοιας με την επωνυμία «Πνευματικό Κέντρο 
Γεώργιος Δροσίνης». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/95 όπως 
ισχύει. 

2. Το άρθρο 27 του νόμου 2081/92 για τον έλεγχο των 
δαπανώνπου προκαλούν οι κανονιστικές διοικητικές πρά- 
ξεις. 

3. Τις διατάξεις της παραγράφου 10 του άρθρου 6 του 
Νόμου 2503/97 «Διοίκηση, οργάνωση, στελέχωση της πε¬ 


ριφέρειας, ρύθμιση θεμάτων για την τοπική αυτοδιοίκηση 
και άλλες διατάξεις». 

4. Τις 5921/97 (ΦΕΚ 831/Β/97) και 2267/24.3.99 αποφά¬ 
σεις Γ.Γ.Π. Στερεός Ελλάδας για μεταβίβαση δικαιώματος 
υπογραφής «Με εντολή Γ ενικού Γ ραμματέα Περιφέρειας». 

5. Την 179/2003 απόφαση του Δημοτικού Συμβουλίου 
του Δήμου Αρτεμισίου περί σύστασης Νομικού Προσώ¬ 
που με την επωνυμία «Πνευματικό Κέντρο Γεώργιος Δρο¬ 
σίνης», αποφασίζουμε: 

Εγκρίνεται η 179/2003 απόφαση του Δημοτικού Συμ¬ 
βουλίου του Δήμου Αρτεμισίου του νομού Εύβοιας και συ- 
νιστούμε σύμφωνα με τις διατάξεις του άρθρου 203 του 
Δ.Κ.Κ. ίδιο Νομικό Πρόσωπο Δημοσίου Δικαίου (Ν.Π.Δ.Δ.) 
με την επωνυμία «Πνευματικό κέντρο Γεώργιος Δροσί¬ 
νης», η συστατική πράξη του οποίου έχει ως ακολούθως: 

1. Συνίσταται στο Δ.Δ. Γουβών Δήμου Αρτεμισίου του 
Νομού Εύβοιας ίδιο Νομικό Πρόσωπο Δημοσίου Δικαίου 
(Ν.Π.Δ.Δ.) με την επωνυμία «Πνευματικό κέντρο Γεώρ¬ 
γιος Δροσίνης Δήμου Αρτεμισίου» διεπόμενο από τις δια¬ 
τάξεις του άρθρου 203του Π.Δ. 410/95. 

2. Σκοποί του Νομικού προσώπου είναι: 

α) Η δημιουργική αξιοποίηση του ελεύθερου χρόνου 
των πολιτών και κυρίως της Νεολαίας, 
β) Η σωστή πνευματική ανάπτυξη και ψυχαγωγία, 
γ) Η ανάπτυξη δημιουργικών σχέσεων μεταξύ των πολι¬ 
τών της περιοχής μας αλλά και μεταξύ του Δήμου Αρτεμι¬ 
σίου και άλλων περιοχών της Ελλάδας. 

δ) Η διατήρηση της τοπικής λαϊκής κληρονομιάς και πα¬ 
ράδοσης. 

δ) Η προβολή της φυσικής ομορφιάς, της τοπικής ιστο¬ 
ρίας, των πνευματικών ανθρώπων και της δημιουργικής 
δραστηριότητας της περιοχής μας. 

3. Πόροι του Νομικού προσώπου είναι: 

α) Η ετήσια επιχορήγηση του Δήμου που, που θα προ- 
βλέπεται υποχρεωτικά στον εκάστοτε προϋπολογισμό 
αυτού. 

β) Η επιχορήγηση και κάθε άλλη παροχή του Κράτους 
και του Δήμου. 

γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ) Πρόσοδοι απάτην δική του περιουσία που τυχόν απο¬ 
κτήσει. 

4. Το Νομικό Πρόσωπο διοικείται από 11/μελές Διοικη¬ 
τικό Συμβούλιο που τα μέλη του ορίζονται μαζί με τους 
αναπληρωτές τους από το Δημοτικό Συμβούλιο και απο- 
τελείται από: 

α) Το Δήμαρχο ή από άλλο μέλος, αιρετό ή μη, που ορί¬ 
ζεται από αυτόν, ως Πρόεδρο, 
β) Έναν Δημοτικό Σύμβουλο. 

γ) Τον Πρόεδρο του Τοπικού Συμβουλίου Δ.Δ. Γουβών, 
δ) Τον Πρόεδρο του συλλόγου γονέων και κηδεμόνων, 
ε) Τον πρόεδρο τηςΔ.Ε.Π.ΑΝ.Α. 
στ) Έναν δάσκαλο των Σχολείων Δημ. Δ/των. 
ζ) Έναν εκπρόσωπο από τους συλλόγους του Δήμου 
(Πολιτιστικό, γυναικών κ.λ.π.). 
η) Έναν εκπρόσωπο της Νεολαίας, 
θ) Έναν εκπρόσωπο των εργαζομένων στο Πνευματικό 
Κέντρο. 

ι) Τον Λυκειάρχη Λυκείου Γ ουβών. 
κ) Ένα δημότη που να πληροί τις προϋποθέσεις της πα¬ 
ραγράφου 3 του άρθρου 203 του Π.Δ. 410/95. 

Η θητεία των μελών του Δ.Σ. ακολουθεί την Δημοτική 
περίοδο και λήγει πάντοτε με την εγκατάσταση του νέου 
Δ.Σ. 

Απόχην απόφαση αυτή θαπροκληθεί δαπάνη στονπρο- 
ϋπολογισμό του Δήμου, ύψους τριών χιλιάδων (3.000) ευ¬ 
ρώ, για το έτος 2003, η οποία και θα αναγραφεί στον προ¬ 
ϋπολογισμό του Δήμου, στον Κ.Α.: 212.3, οικονομικού 
έτους 2003. Αντίστοιχες πιστώσεις θα εγγραφούν στους 
αντίστοιχους κωδικούς, για καθένα από τα επόμενα οικο¬ 
νομικά έτη. 

5. Για οτιδήποτε που δεν προβλέπεται στην παρούσα 
απόφαση, εφαρμογή έχουν οι διατάξεις του Π.Δ. 410/95. 

Η απόφαση αυτή να δημοσιευθεί στην Εφημερίδα της 
Κυβερνήσεως.. 

Χαλκίδα, 24 Νοεμβρίου 2003 

Με εντολή Γ ενικού Γ ραμματέα Περιφέρειας 
Ο Διευθυντής κ.α.α. 

Α. ΛΑΔΕΡΟΥ - ΤΣΙΜΠΡΙΚΙΔΟΥ 

-♦- 

Αριθ. 155 (12) 

Εξουσιοδότηση υπογραφής στους Διοικητές των Νοσο¬ 
κομείων του Πε.Σ.Υ.Π. Δυτικής Ελλάδας. 

Ο ΠΡΟΕΔΡΟΣ 

ΤΟΥ Πε.Σ.Υ.Π. ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις της παρ. 7 του άρθρου 1 του Ν. 2889/ 
2001 (ΦΕΚ37/Α/2.3.2001). 

2. Τις διατάξεις των άρθρων 9 και 18 του Ν. 2690/1999 
(ΦΕΚ 45/Α/9.3.1999). 


3. Τις διατάξεις των άρθρων 69, 70, 71,73 του Ν. 2683/ 
1999 (ΦΕΚ 19/Α/9.2.1999). 

4. Την συν. 25η/10.9.2002 απόφαση του Δ.Σ. του 
Πε.Σ.Υ.Π. Δυτικής Ελλάδας περί εξουσιοδότησης υπο¬ 
γραφής εγγράφων. 

5. Τις συν 14η/10.6.2003 και 22η/16.9.2003 αποφάσεις 
του Δ.Σ. του Πε.Σ.Υ.Π. Δυτικής Ελλάδας περί μεταβίβα¬ 
σης αρμοδιότητας μετατάξεων προσωπικού στον Πρόε¬ 
δρο του Πε.Σ.Υ.Π. (ΦΕΚ 1447/6.10.2003) 

6. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Εξουσιοδοτούμε τους Διοικητές των Νοσοκομείων 
αρμοδιότητας Πε.Σ.Υ.Π. Δυτικής Ελλάδας την υπογρα¬ 
φή κάθε εγγράφου που θα εκδοθεί για την εκτέλεση και 
την υλοποίηση των αποφάσεων μετατάξεων του Προέ¬ 
δρου του Πε.Σ.Υ.Π. καθώς και τη δημοσίευση σε ΦΕΚ 
των ατομικών διοικητικών πράξεων που αφορούν σε με¬ 
τατάξεις υπαλλήλων σε άλλο κλάδο της ίδιας κατηγο¬ 
ρίας ή σε κλάδο ανώτερης κατηγορίας(άρθρα 69, 70 Ν. 
2683/99). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 26 Νοεμβρίου 2003 
Ο Πρόεδρος 

ΣΩΤΗΡΙΟΣ ΘΕΟΔΩΡΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΟΒ * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ριΐίρ: νννννν.θί.0 χ - θ-γπθΜ: \λ/θ 0 ιτι 351 θγ @ θί.ςτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

(2310) 423 956 

ΛΑΡΙΣΑ - Διοικητήριο 

(2410) 597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 157 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ - Πλ. Ελευθερίας 1 

(2810) 396 409 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ ·Αγ. Ειρήνης 10 

(22510) 37 181 

ΚΟΜΟΤΗΝΗ - Δημοκρατίας 1 

(25310) 22 858 


(22510) 37 187 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 βυΐΌ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 ευ ιό για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή ΟΩ - γογπ για δημοσιεύματα μετά το 1994 καθορίζεται σε 30 θυτο ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυιΌ ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙπΙεπΊβΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θϋΓΟ 

ΘϋΓΟ 

ΘϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε.Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2003 κατα 6 θυτο ανα έτος παλαιοτητας και κατα τεύχος 





* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐθίτίθΐ, με την καταβολή των αντίστοιχων 
ποσών συνδρομής και ΤΑΠ ΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































